b'\n_START_ARTICLE_\nVanessa Redgrave\n_START_SECTION_\n\xc5\xbdivotopis\n_START_PARAGRAPH_\nPotje\xc4\x8de iz poznate gluma\xc4\x8dke obitelji Redgrave, njeni roditelji Michael Redgrave i Rachel Kempson, bra\xc4\x87a Corin Redgrave i Lynn Redgrave, i k\xc4\x87eri Joely Richardson i Natasha Richardson tako\xc4\x91er su glumci i glumice. U kazali\xc5\xa1tu debitira 1961., igraju\xc4\x87i Rosalind u Shakespeareovoj komediji Kako vam drago zajedno s Royal Shakespeare Company te je od tada ostvarila 35 uloga u londonskom West Endu i Broadwayu, i osvojila nagrade Tony i Olivier. _NEWLINE_Nastupila je u vi\xc5\xa1e od 80 filmova; uklju\xc4\x8duju\xc4\x87i Mary, Queen of Scots, Isadora, Mission: Impossible i Mrs Dalloway. Hvaljena kao jedna od najve\xc4\x87ih glumica njene generacija, osvojila je Oscara, dva Emmyja, Tony, dva Zlatna globusa i Nagradu Udruge filmskih i TV glumaca. Tennessee Williams smatrao ju je "najve\xc4\x87om glumicom na\xc5\xa1eg doba". 2010., za izvanredan doprinos filmu, dodijeljena joj je nagrada Bafta Fellowship Award.'